**Latvijas Bankas noteikumu projekta "****Noteikumi par prasībām ieguldījumu fondu ieguldījumu objektiem, darījumiem un noteikta darbības veida fondiem" anotācija**

|  |  |
| --- | --- |
| **Nosaukums** | Noteikumi par prasībām ieguldījumu fondu ieguldījumu objektiem, darījumiem un noteikta darbības veida fondiem |
| **Dokumenta veids** | Latvijas Bankas noteikumi |
| **Izdošanas pamatojums** | Ieguldījumu pārvaldes sabiedrību likuma (turpmāk – likums) 61. panta sestā daļa, 65. panta ceturtā daļa un 78. panta septītā daļa |
| **Mērķis un būtība** | Ieguldījumu fondu darbību Latvijā reglamentē likums, ar kuru pārņemtas [Eiropas Parlamenta un Padomes 2009. gada 13. jūlija direktīvas 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU)](https://eur-lex.europa.eu/eli/dir/2009/65/oj/?uri=CELEX:32009L0065) tiesību normas. Minētā direktīva atcēla [Padomes 1985. gada 20. decembra direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU)](https://eur-lex.europa.eu/legal-content/LV/TXT/?uri=CELEX:31985L0611) (turpmāk – Direktīva 85/611/EEK), bet vienlaikus tika noteikts, ka atsauces uz Direktīvu 85/611/EEK spēkā esošajos normatīvajos aktos uzskata par atsaucēm uz 2009. gada 13. jūlija direktīvu 2009/65/EK.  Lai skaidrotu Direktīvas 85/611/EEK normu piemērošanu, Eiropas Komisija 2007. gada 19. martā apstiprināja [Komisijas direktīvu 2007/16/EK, ar ko īsteno Padomes direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU), paskaidrojot atsevišķas definīcijas](https://eur-lex.europa.eu/legal-content/LV/TXT/?uri=CELEX:32007L0016) (turpmāk – Direktīva 2007/16/EK). Šajā normatīvajā aktā detalizētāk skaidrotas Direktīvā 85/611/EEK lietotās definīcijas, lai nodrošinātu vienotu izpratni par ieguldījumu fonda (turpmāk – fonds) ieguldījumu objektu un darījumu atbilstību Direktīvā 85/611/EEK noteiktajām prasībām.  Direktīva 2007/16/EK sniedz pamatkritērijus, lai vērtētu fonda ieguldījumu objektu piemērotību Direktīvas 85/611/EEK prasībām, vienlaikus deleģējot Eiropas Vērtspapīru regulatoru komitejai (turpmāk – CESR; tās tiesību pēctecību nodrošina Eiropas Vērtspapīru un tirgu iestāde (turpmāk – EVTI)) tiesības pieņemt pamatnostādnes, lai nodrošinātu vienveidīgu normu praktisko piemērošanu fondiem visās Eiropas Savienības dalībvalstīs. CESR 2007. gada martā publiskoja pamatnostādnes [Nr. CESR/07-044b](https://www.esma.europa.eu/sites/default/files/library/2015/11/07_044b.pdf) "Pamatnostādnes, kas attiecas uz PVKIU ieguldījumiem piemērotiem aktīviem". CESR pamatnostādnes papildus detalizētāk skaidro kritērijus, lai varētu atzīt fonda ieguldījumus un darījumus par Direktīvas 85/611/EEK prasībām piemērotiem investīciju objektiem un darījumiem.  EVTI 2014. gada 1. augustā publiskoja pamatnostādnes ([ESMA/2014/937EN](https://www.esma.europa.eu/document/guidelines-etfs-and-other-ucits-issues-0)) kompetentajām iestādēm un PVKIU ieguldījumu pārvaldes sabiedrībām par biržā tirgotiem fondiem (ETF) un citiem ar PVKIU saistītiem jautājumiem. EVTI pamatnostādnes nosaka prasības noteikta darbības veida fondiem, tai skaitā informācijas atklāšanai prospektā par attiecīgā fonda darbību un darījumiem, ieguldītājiem paredzētajā pamatinformācijā un citos reklāmas materiālos. Abas minētās pamatnostādnes ir pieejamas angliski.  Pamatojoties uz likumā noteikto deleģējumu un tiesībām, Latvijas Banka ir izstrādājusi noteikumu projektu "Noteikumi par prasībām ieguldījumu fondu ieguldījumu objektiem, darījumiem un noteikta darbības veida fondiem" (turpmāk – noteikumu projekts), lai pārņemtu Direktīvā 2007/16/EK noteikto (skat. direktīvas pārņemšanas tabulu anotācijas pielikumā) un vienlaikus varētu piemērot pamatnostādnēs minētās normas, nosakot prasības:   1. fondu ieguldījumu objektiem un darījumiem; 2. fondiem ar noteiktu darbības veidu; 3. informācijas atklāšanai fonda prospektā, ieguldītājiem paredzētajā pamatinformācijā un citos reklāmas materiālos par noteikumu projektā minētajiem fondiem un darījumiem; 4. regulētā tirgū netirgotu atvasināto finanšu instrumentu novērtēšanai.   Līdz šim prasības attiecībā uz fondu ieguldījumu objektiem un darījumiem, kā arī fondiem ar noteiktu darbības veidu un attiecībā uz informācijas atklāšanu fonda prospektā, ieguldītājiem paredzētajā pamatinformācijā un citos reklāmas materiālos par attiecīgajiem fondiem un darījumiem, kā arī regulētā tirgū netirgotu atvasināto finanšu instrumentu novērtēšanu noteica Finanšu un kapitāla tirgus komisijas (kuras tiesību pārņēmēja ir Latvijas Banka) 2020. gada 4. augusta normatīvie noteikumi Nr. 115 "Normatīvie noteikumi par prasībām ieguldījumu fondu ieguldījumu objektiem, darījumiem un noteiktas darbības veida fondiem" (turpmāk – Noteikumi Nr. 115), kuri ar noteikumu projekta stāšanos spēkā zaudēs spēku.  Salīdzinājumā ar Noteikumos Nr. 115 ietverto regulējumu noteikumu projektā veikti redakcionāli precizējumi, neparedzot jaunu vai papildu prasību noteikšanu.  Noteikumu projekta prasības būs saistošas Latvijā licencētām ieguldījumu pārvaldes sabiedrībām, kuras pārvalda Latvijā reģistrētus fondus.  Noteikumu projekts noteic:  1) kritērijus un nosacījumus pārvedamu vērtspapīru un naudas tirgus instrumentu atzīšanai par likumam atbilstošiem ieguldījumu objektiem;  2) prasības darījumiem fonda ieguldījumu portfeļa efektīvas vadības nodrošināšanai un šajos darījumos saņemtajam nodrošinājumam;  3) kritērijus, lai darījumus ar atvasinātajiem finanšu instrumentiem varētu atzīt par atbilstošiem likuma prasībām;  4) prasības regulētā tirgū netirgotu atvasināto finanšu instrumentu novērtēšanai;  5) prasības ieguldījumiem kapitāla vai parāda vērtspapīru indeksos un atvasinātajos finanšu instrumentos, kuru bāzes aktīvi ir finanšu indeksi;  6) prasības darījumu koncentrācijas riska apmēra ar vienu emitentu vai darījuma partneri aprēķināšanai;  7) kritērijus pārvedamos vērtspapīros ietverto atvasināto finanšu instrumentu un strukturētu finanšu instrumentu noteikšanai un prasības attiecībā uz šādu ieguldījumu veikšanu;  8) prasības, kuras attiecināmas uz noteikta darbības veida fondiem;  9) prasības informācijas atklāšanai fonda prospektā, ieguldītājiem paredzētajā pamatinformācijā un citos reklāmas materiālos par noteikumu projektā minētajiem fondiem un darījumiem. |
| **Leģitīmais mērķis** | Nosakot tirgus dalībniekiem prasības un veicot prasību ievērošanas pārbaudes, Latvijas Banka nodrošina tai ar likumu un Latvijas Bankas likumu noteiktā pienākuma veicināt ieguldītāju interešu aizsardzību un finanšu tirgus ilgtspējīgu attīstību un stabilitāti izpildi, kā arī izpilda likumdevēja uzlikto pienākumu noteikt prasības attiecībā uz ieguldījumu fondu ieguldījumu objektiem, darījumiem, noteikta darbības veida fondiem, informācijas atklāšanu un regulētā tirgū netirgotu atvasināto finanšu instrumentu precīzu un neatkarīgu novērtēšanu. Līdz ar to noteikumu projektā paredzēto prasību mērķis ir citu personu tiesību un sabiedrības labklājības aizsardzība.  Noteikumu projekts nepieciešams, lai panāktu vienotu tirgus dalībnieku izpratni un pieeju regulējošo prasību interpretācijai un piemērošanai. |
| **Samērīgums** | Nosakot tirgus dalībniekiem vienotas prasības attiecībā uz fondu ieguldījumu objektiem un darījumiem, kā arī noteikta darbības veida fondiem un attiecībā uz informācijas atklāšanu par fondu darbību un darījumiem, kā arī regulētā tirgū netirgotu atvasināto finanšu instrumentu novērtēšanu, tiek nodrošināta vienota tirgus dalībnieku izpratne un pieeja regulējošo prasību interpretācijai un piemērošanai. Ja fondu ieguldījumu pārvaldes sabiedrības nerīkojas atbilstoši vienotām prasībām, tas var negatīvi ietekmēt fondu darbības atbilstību likumā un citos normatīvajos aktos paredzētajām prasībām, radot darbības neatbilstības un reputācijas risku.  Lai nodrošinātu ieguldītāju interešu aizsardzību un finanšu tirgus stabilitāti, ir būtiski pēc iespējas mazināt un novērst minētos riskus. Līdz ar to atbilstošākais veids, kā noteikt fondu ieguldījumu pārvaldes sabiedrībām vienotas prasības, ir izdot tām saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi tādā pašā līmenī (kvalitātē), jo nenodrošinātu normu vienveidīgu piemērošanu.  Izraugoties piemērotāko līdzekli leģitīmā mērķa sasniegšanai, Latvijas Bankas vērtējumā nebūtu atbilstoši izdot, piemēram, zemāka līmeņa normatīvos aktus, kuri nebūtu tirgus dalībniekam juridiski saistoši. Turklāt noteikumu projekta izstrādi pilnvarojošās normas skaidri norāda uz saistošu dokumentu – normatīvo aktu – izstrādi. Vienlaikus ar noteikumu projektu tiek noteiktas prasības, kuru izpildi Latvijas Bankai uzraudzības ietvaros ir tiesības kontrolēt un nepieciešamības gadījumā par konkrētu prasību pārkāpumu piemērot tirgus dalībniekam korektīvos pasākumus vai sankcijas.  Noteikumu projekts kopumā un tajā ietvertās tiesību normas atbilst samērīguma principam, jo:  1) ar noteikumu projekta prasību ieviešanu tiek sasniegts leģitīmais mērķis (citu personu tiesību un sabiedrības labklājības aizsardzība);  2) nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē;  3) sabiedrības ieguvums būs lielāks par noteikumu projektā ietverto prasību ierobežojošo raksturu (ņemot vērā jau esošās prasības), kas konkrētajam tirgus dalībniekam varētu rasties ar uzliktajiem pienākumiem. |
| **Spēkā stāšanās** | Nākamajā dienā pēc publicēšanas oficiālajā izdevumā "Latvijas Vēstnesis". |
| **Ietekme uz Latvijas Bankas budžetu** | Noteikumu izdošana nerada ietekmi uz Latvijas Bankas budžetu. |
| **Administratīvā sloga un izmaksu novērtējums (tirgus dalībniekiem)** | Ar noteikumu projektu netiek ieviestas jaunas prasības attiecībā uz fondu ieguldījumu objektiem un darījumiem, kā arī noteikta darbības veida fondiem un attiecībā uz informācijas atklāšanu par fondu darbību un darījumiem, kā arī regulētā tirgū netirgotu atvasināto finanšu instrumentu novērtēšanu, saglabājot šobrīd spēkā jau esošās prasības, kuras noteiktas Noteikumos Nr. 115. Līdz ar to papildu administratīvo slogu un jaunas administratīvās izmaksas noteikumu projekts tirgus dalībniekiem nerada. |
| **Saistītie dokumenti** | Ar noteikumu projektu saistītie dokumenti:   1. likums; 2. Noteikumi Nr. 115. |
| **Saskaņošana ar Eiropas Centrālo banku** | Noteikumu projekts nav jāsaskaņo ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2024. gada 7. februārī tika publicēts Latvijas Bankas tīmekļvietnes www.bank.lv sadaļā "Sabiedrības līdzdalība", un par to bija iespējama sabiedrības līdzdalība 2024. gada 21. februārim. |
| **Saskaņošanas rezultāti** | Sabiedrības līdzdalības rezultātā par noteikumu projektu netika saņemti iebildumi vai priekšlikumi. Līdz ar to noteikumu projekts ir saskaņots bez priekšlikumiem vai iebildumiem. |

Pielikums

Latvijas Bankas noteikumu projekta  
"Noteikumi par prasībām ieguldījumu fondu ieguldījumu objektiem,  
darījumiem un noteikta darbības veida fondiem"  
anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Noteikumi par prasībām ieguldījumu fondu ieguldījumu objektiem, darījumiem un noteikta darbības veida fondiem" (turpmāk – projekts)

**Eiropas Savienības tiesību akta nosaukums:** Komisijas 2007. gada 19. marta direktīva 2007/16/EK, ar ko īsteno Padomes direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU), paskaidrojot atsevišķas definīcijas (turpmāk – Direktīva 2007/16/EK)

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais projekta punkts vai apakšpunkts paredz stingrākas prasības, nekā A ailē minētā prasība**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 2007/16/EK 2. panta 1. punkts | Projekta 3. un 4. punkts | Izpilda pilnībā | Nē | Jā | Pēc noteikumu apstiprināšanas un publicēšanas oficiālajā izdevumā "Latvijas Vēstnesis" Finanšu ministrijai tiks nosūtīts paziņojums par Direktīvas 2007/16/EK attiecīgo pantu ieviešanu. |
| Direktīvas 2007/16/EK 2. panta 2. punkts | Projekta 8. punkts | Izpilda pilnībā | Nē | Jā |
| Direktīvas 2007/16/EK 3. panta 1. punkts | Projekta 11. punkts | Izpilda pilnībā | Nē | Jā |
| Direktīvas 2007/16/EK 3. panta 2. punkts | Projekta 12. punkts | Izpilda pilnībā | Nē | Jā |
| Direktīvas 2007/16/EK 4. panta 1. punkts | Projekta 14. punkts | Izpilda pilnībā | Nē | Jā |
| Direktīvas 2007/16/EK 4. panta 2. punkts | Projekta 19. punkts | Izpilda pilnībā | Nē | Jā |
| Direktīvas 2007/16/EK 4. panta 3. punkts | Projekta 13. punkts | Izpilda pilnībā | Nē | Jā |
| Direktīvas 2007/16/EK 5. panta 1. punkts | Projekta 20. punkts | Izpilda pilnībā | Nē | Jā |
| Direktīvas 2007/16/EK 5. panta 2. punkts | Projekta 21. punkts | Izpilda pilnībā | Nē | Jā |
| Direktīvas 2007/16/EK 5. panta 3. punkts | Projekta 22. punkts | Izpilda pilnībā | Nē | Jā |
| Direktīvas 2007/16/EK 8. panta 2. punkts | Projekta 31. punkts | Izpilda pilnībā | Nē | Jā |
| Direktīvas 2007/16/EK 8. panta 3. punkts | Projekta 36. punkts | Izpilda pilnībā | Nē | Jā |
| Direktīvas 2007/16/EK 8. panta 4. punkts | Projekta 37. punkts | Izpilda pilnībā | Nē | Jā |
| Direktīvas 2007/16/EK 8. panta 5. punkts | Projekta 31.5. apakšpunkts | Izpilda pilnībā | Nē | Jā |
| Direktīvas 2007/16/EK 9. panta 1. punkts | Projekta 47. punkts | Izpilda pilnībā | Nē | Jā |
| Direktīvas 2007/16/EK 9. panta 2. punkts | Projekta 49. punkts | Izpilda pilnībā | Nē | Jā |
| Direktīvas 2007/16/EK 10. panta 1. punkts | Projekta 55. punkts | Izpilda pilnībā | Nē | Jā |
| Direktīvas 2007/16/EK 10. panta 2. punkts | Projekta 56. punkts | Izpilda pilnībā | Nē | Jā |
| Direktīvas 2007/16/EK 10. panta 3. punkts | Projekta 57. punkts | Izpilda pilnībā | Nē | Jā |
| Direktīvas 2007/16/EK 12. panta 1. punkts | Projekta 65. punkts | Izpilda pilnībā | Nē | Jā |
| Direktīvas 2007/16/EK 12. panta 2., 3. un 4. punkts | Projekta 66. punkts | Izpilda pilnībā | Nē | Jā |